**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**124/2025.(IV.23.) Kt. számú**

**határozata**

**A Kornisné Liptay Elza Szociális és Gyermekjóléti Központ intézményvezető magasabb vezető beosztás betöltésére beérkezett pályázatok érvényességének megállapításáról és elbírálásáról**

Tiszavasvári Város Önkormányzata Képviselő-testülete

1. a 37/2025. (II.20.) Kt. számú határozattal kiírt Kornisné Liptay Elza Szociális és Gyermekjóléti Központ intézményvezető magasabb vezető beosztás betöltésére beérkezett **Csige János pályázatát érvénytelennek** nyilvánítja tekintettel arra, hogy a pályázó az intézmény vezetésére vonatkozó vezetői programot, 3 hónapnál nem régebbi erkölcsi bizonyítványt nem nyújtotta be, továbbá nem nyilatkozott a következőkről: arról, hogy nyílt, vagy zárt képviselő-testületi ülésen történő tárgyalást kér; a Kjt. 41. § (1) és (2) bekezdései szerinti összeférhetetlenségről; arról, hogy a pályázó nem áll cselekvőképességet kizáró vagy korlátozó gondnokság alatt; arról, hogy a 1997. évi XXXI. törvény 15. § (8) bekezdés szerinti kizáró okok vele szemben fennállnak-e.

**Határidő:** azonnal **Felelős:** Balázsi Csilla polgármester

**Balázsi Csilla Dr. Kovács János**

**polgármester jegyző**